Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 229/12/2201	Dunajská Streda, 30.9.2013
EEČ : 2-16-166-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 3 734,65 € 
b.	Peňažná suma určená na všeobecne prospešné účely: 300,00 € 
c.	Suma odovzdaná štátu na peňažnú pomoc obetiam trestnej činnosti: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
I/ v dobe odo dňa 19. apríla 2011 do dňa 03. februára 2012 v obci XXXXX, okres XXXXX, na ulici Farská, v rodinnom dome pod súpisným číslom 255 patriaceho firme BKB centrum, s.r.o. číslo odberného miesta XXXXX neoprávnene odberal zemný plyn a to tak, že svojvoľne cez krátky spoj sa napojil na plynovod a bez plynomeru pokračoval v odbere zemného plynu a tak porušil zákon č. 656/2004 Z. z. o energetike v znení neskorších predpisov, čo bolo zistené počas kontroly pracovníka SPP - distribúcia, a.s., zo dňa 03. 02. 2012 na uvedenom odbernom mieste, čím spoločnosti SPP - distribúcia, a.s., so sídlom XXXXX, Mlynské nivy 44/b, XXXXX spôsobil škodu vo výške 3.019,05 €,

2

II/ v dobe odo dňa 25. augusta 2011 do dňa 31.januára 2012 v obci XXXXX, okres XXXXX, na ulici XXXXX, v rodinnom dome pod súpisným číslom 100, číslo odberného miesta 4100500467, neoprávnene odoberal zemný plyn, a to tak, že svojvoľne cez krátky spoj sa napojil na plynovod a bez plynomeru pokračoval v odbere zemného plynu a tak porušil zákon o energetike č. 656/2004 Z. z. v znení neskorších predpisov, čo bolo zistené počas kontroly pracovníka SPP - distribúcia, a.s., zo dňa 31. 01. 2012 na uvedenom odbernom mieste, čím spoločnosti SPP - distribúcia, a.s., so sídlom XXXXX, XXXXX spôsobil škodu vo výške 715,60 €.

Odôvodnenie: 
Uznesením policajta Obvodného oddelenia Policajného zboru v Dunajskej Strede  ČVS: XXXXX zo dňa 23.11.2012 bolo XXXXX vznesené obvinenie za prečin krádeže podľa § 212 ods. 2 písm. e), ods. 3 písm. a) Tr. zák. na tom skutkovom základe, ako je to uvedené v bode I. vo výrokovej časti tohto uznesenia.

Uznesením policajta Obvodného oddelenia Policajného zboru v Dunajskej Strede  ČVS: XXXXX zo dňa 02.07.2012 bolo XXXXX vznesené obvinenie za prečin krádeže podľa § 212 ods. 2 písm. e) Tr. zák. na tom skutkovom základe, ako je to uvedené v bode II. vo výrokovej časti tohto uznesenia.

	Preskúmaním príslušného spisového materiálu som zistil, že v predmetnej veci sa koná o prečin, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por., t.j. 5 rokov.

3

Obvinený a poškodená strana uzavreli dňa 24. júla 2013 na Okresnom súde XXXXX pred mediačným a probačným úradníkom dohodu o zmieri, v rámci ktorej poškodená strana vyhlásila, že jej nároky na náhradu škody v predmetnej veci sú plne uspokojené.
 
Obvinený slobodne a vážne, zrozumiteľne a určito vyhlásil, že spáchal skutok, za ktorý je stíhaný a nahradil škodu spôsobenú trestným činom, keď v dňoch 13.02.2012 poštovým poukazom /715,60,- Eur/ a 22.05.2012 bankovým prevodom /3.019,05,- Eur/ nahradil poškodenej strane škodu v celkovej výške 3.734,65,- €. 

Dňa 24. júla 2013 obvinený zložil na účet Krajskej prokuratúry v Trnave peňažnú sumu na všeobecne prospešné účely vo výške 300,- €, z ktorej sumy bolo 50% podľa dohody o zmieri určených pre Materskú školu s vyučovacím jazykom maďarským XXXXX, ktorá túto sumu prijala a 50 % štátu na peňažnú pomoc obetiam trestnej činnosti. Táto suma je primeraná závažnosti spáchaného trestného činu. 

	Obvinený a poškodená strana s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

Poučenie: 
Proti tomuto uzneseniu sťažnosť nie je prípustná

JUDr. Viktor Kubala
prokurátor